	Na temelju članka 36. Zakona o poljoprivredi (''Narodne  novine'' broj 118/18, 42/20, 127/20, 52/21. i 155/22), članka 46. Statuta Općine Novo Virje (''Službeni glasnik Koprivničko – križevačke županije'' broj 4/21) i točke III. i IV. Programa potpora poljoprivredi na području Općine Novo Virje za razdoblje od 2023. do 2024. godine KLASA: 320-02/23-01/02, URBROJ: 2137-22-23-1, od 8. svibnja 2023. godine općinski načelnik Općine Novo Virje raspisuje 

JAVNI POZIV
- sufinanciranje osiguranja ratarskih i povrtlarskih usjeva

I.

	Pozivaju se zainteresirane pravne i fizičke osobe koje se bave primarnom poljoprivrednom proizvodnjom s područja Općine Novo Virje da u skladu sa aktivnosti A-100009 – potpora poljoprivredi i obrtništvu, Mjerom 3 – sufinanciranje osiguranja ratarskih i povrtlarskih usjeva, dostave svoje zahtjeve za sufinanciranje.
	Za provođenje Mjere 3 – sufinanciranje osiguranja ratarskih i povrtlarskih usjeva u Proračunu Općine Novo Virje osigurana su sredstva.
	Javni poziv traje do 15. prosinca 2023. godine.

II.

	Mjerila i kriteriji koje moraju zadovoljiti podnositelji zahtjeva za sufinanciranje:
	Zahtjev mogu podnositi: fizičke i pravne osobe u djelatnosti poljoprivrede  i to za sufinanciranje osiguranja ratarskih i povrtlarskih usjeva od mogućih šteta uslijed elementranih nepogoda poljoprivrednim proizvođačima s područja Općine Novo Virje. Sufinancira se premija osiguranja, na način da se osiguraniku po pojedinoj zaključenoj polici osiguranja, sufinancira iznos do 25% troška plaćene premije osiguranja, bez obzira na osigurani rizik (elementarne nepogode – tuča, poplava i druge) za koje je sklopljena polica osiguranja.
Podnositelji zahtjeva za sufinanciranje moraju biti upisani u Upisnik poljoprivrednih gospodarstava, te imati sjedište/prebivalište na području Općine Novo Virje.

III.

	Potrebna dokumentacija koja se prilaže kod podnošenja zahtjeva za sufinanciranje osiguranja ratarskih i povrtlarskih usjeva:

	- obrazac zahtjeva za sufinanciranje,
	- kopija Rješenja o upisu u Upisnik poljoprivrednog gospodarstva,
	- kopija zaključene police osiguranja u tekućoj godini,
	- kopija potvrde osiguravajućeg društva s kojim je sklopljena polica, potpisanu od ovlaštene osobe za zastupanje, da je ugovaratelj izvršio isplatu police u toj godini,
	- kopija obrasca za poticaj u tekućoj godini,
	- kopija osobne iskaznice i OIB-a,
	- kopija IBAN-a žiro računa,
	- plaćena komunalna i grobna naknada (uvidom u evidenciji Općine).

IV.

	Zahtjev se podnosi do 15. prosinca 2023. godine, na propisanom obrascu, uz priloženu svu potrebnu dokumentaciju. Zainteresirani mogu dobiti sve informacije u sjedištu Općine Novo Virje, Trg Vladimira Jagarinca 5, 48 355 Novo Virje ili na web stranici www.novo-virje.hr.
Ispunjeni zahtjevi za sufinanciranje osiguranja ratarskih i povrtlarskih usjeva i pripadajuća dokumentacija, dostavljaju se na adresu: Općina Novo Virje, Trg Vladimira Jagarinca 5, 48 355 Novo Virje, e-mail adresu: opcina-novo-virje@kc.t-com.hr  ili se mogu popuniti prilikom osobnog dolaska na gore navedenu adresu.
Nepotpuni i nepravovremeni zahtjevi, kao i oni uz koje nije priložena sva dokumentacija iz točke III. ovoga Javnog poziva neće se razmatrati.

V.

	Zaključak o isplati donosi općinski načelnik Općine Novo Virje na osnovu kojeg će Jedinstveni upravni odjel – računovodstvo Općine Novo Virje izvršiti isplatu podnositeljima zahtjeva za sufinanciranje osiguranja ratarskih i povrtlarskih usjeva  poljoprivrednim proizvođačima s područja Općine Novo Virje.

VI.

	Javni poziv će biti objavljen na web stranici Općine Novo Virje www.novo-virje.hr i na oglasnim pločama Općine Novo Virje, a sve informacije mogu se dobiti u sjedištu Općine Novo Virje, Trg Vladimira Jagarinca 5, Novo Virje, telefon: 048/810-089 i e-mail: opcina-novo-virje@kc.t-com.hr.

